Օրվա երկրորդ դիմակայությունում շվեյցարական «Բազելը» կընդունի «Մանչեսթեր Սիթիին»: Այստեղ բացահայտ ֆավորիտը Գվարդիոլայի թիմն է: «Սիթին» խելահեղ տեմպերով ԱՊԼ-ում ընթանում է դեպի չեմպիոնական տիտղոսը՝ պարզապես ճզմելով իր մրցակիցներին: Այժմ, երբ «գվարդիոլականները» ԱՊԼ-ում գործնականում լուծել են իրենց բոլոր հարցերը՝ մրցաշրջանի ավարտից 11 տուր առաջ 16 միավորով առաջ անցնելով 2-րդ տեղում ընթացող «Մանչեսթեր Յունայթեդից», արդեն կարող են բոլոր ուժերը կենտրոնացնել Չեմպիոնների լիգայի վրա: